Vinkkejä kehitysmaissa matkustamiseen

Kehitysmaassa matkustaminen voi olla haasteellista kokeneimmillekin matkailijalle.

Maksuvälineet
Katso artikkelia raha.

Sähkölaitteet
Tarkista ennen matkaa että sähkölaitteesi toimii kohdemaassa. Pidä mielessä että kehitysmaissa sähkön saanti ei ole yhtä varmaa kuin teollisuusmaissa – sähkökatkokset ovat yleisiä siellä missä sähköä ylipäätään on.

Rokotukset ja lääkkeet
Jos on mahdollista, käy matkailuun erikoistuneella lääkärillä vähintään kaksi kuukautta ennen lähtöä. Näin ehdit ottaa kaikki tarvittavat rokotukset sekä aloittaa kaikki tarvittavat lääkitykset. Joihinkin maihin ei pääse ilman rokotustodistusta.

Viisumi
Kehitysmaat ovat useimmiten niitä maita joihin tarvitaan erityinen lupa maahanpääsyyn eli viisumi. Viisumin hankkiminen voi olla tuskainen prosessi etenkin maissa jotka eivät ole varsinaisia matkailukohteita.

IATA Visa Database ja Project Visa  ovat hyviä sivustoja joista voi tarkistaa tarvitseeko viisumin. Maan rajaviranomaisilla on usein myös matkailijoille suunnattu sivusto jossa on ensi käden tietoa (käytä Googlea).

Jos maassa on mahdollisuus hankkia viisumi "on arrival", eli rajalla se ei välttämättä tarkoita että sitä voi hankkia kaikilta raja-asemilta vaan ehkä vain pääkaupungin lentoasemalta. Tarkista asia ennen matkaa.

Joskus viisumin kannattaa hakea mahdollisimman aikaisin ennen matkaa, niin että hakemus varmasti ehditään käsitellä. Toisissa tapauksissa viisumi kannattaa hakea matkan varrelta naapurimaassa sijaitsevasta konsulaatista. Jos aikoo kiertää useassa samalla alueella sijaitsevissa maassa johon vaaditaan viisumia kannattaa matkan aloitaa jostain alueella sijaitsevasta kaupungista joissa monella naapurimaalla on suurlähetystö.


 * Itä-Eurooppa ja Keski-Aasia: Kiova (Ukraina)
 * Kaakkois-Aasia: Bangkok (Thaimaa) sekä Singapore
 * Eteläinen Afrikka: Pretoria ja Kapkaupunki (Etelä-Afrikka)

Maailman merkittävimmissä kaupungeissa kuten Lontoossa ja Washington D.C.:ssä melkein kaikilla maailman mailla on suurlähetystö joten viisumin hankinta on helppoa. Helsingissä Venäjän ja Intian kaltaisten isojen maiden viisumin hankinta onnistuu, mutta esim. eräiden afrikkalaisten maiden viisumeja joutuu hankkimaan kauemmalta.

Henkinen valmennus
Jos matkustat ensi kertaa kehitysmaahan valmistaudu kulttuurishokkiin etenkin ensimmäisinä päivinä. Jos syöt ensimmäiset ateriat länsimaisessa ravintolassa ja asut länsimaisessa hotellissa, kulttuurishokki ei ole yhtä raju.

Saavu
Monessa paikassa, etenkin lentoasemilla, turistin näköinen ihminen joutuu maahan tultaessa kaikenlaisten palveluitaan tyrkyttävien oppaiden, hotellimainostajien ja taksikuskien maalitauluksi. Tämä voi olla varsin häiritsevää, kaupustelijoita kun on ei ole yksi tai kaksi vaan kymmeniä. On tärkeää näyttää siltä että tietää minne on menossa. Kannattaa kuitenkin jo viimeistään lentokoneessa katsoa minnepäin menee ja miten lentoasemalta pääsee hotelliin. Perillä lentoasemalla kaupittelijoiden ympäröimänä kartan lukeminen on melkein viimeinen asia mitä kannattaa tehdä.

Väkisisin taksipalveluja kaupittelevia kannattaa välttää, ne joko maksaa enemmän kuin tavalliset taksit tai vievät sinulle johonkin muuhun hotelliin (joka maksaa heille provikkaa). Jos menet taksilla kannattaa ottaa selvää esim. Wikitravelin artikkelista mitä se suunnilleen tulee maksamaan, ja sovi hinta etukäteen ennen kuin astut autoon. Matkailijoilta veloitetaan lähes aina "turistilisä", mutta pidä ainakin huolen siitä ettei hinnan lopussa ole ylimääräisiä nollia. Monessa paikoissa voi olla mahdollista tilata hotellin oma limusiini hakemaan lentokentältä. Tämä maksaa jonkin verran, mutta on useimmiten helpompaa varsinkin jos saapuu yöaikaan.

Katso myös: Saapuminen uuteen kaupunkiin

Puhu
Yritä oppia pari sanaa paikallista kieltä tai ainakin vähän alueellista kieltä (kuten venäjää IVY-maissa jne.). Jos kyseessä ei ole entinen Englannin siirtomaa, ei kannata laskea sen varaan että pärjäisi pelkästään englannilla.

Nuku
Maissa jossa et tunne paikallista eläinmaailmaa ei pidä nukkua lattialla tai lattiatasolla – et halua herätä esim. myrkyllisen hämähäkin puremaan! Jos nukut ulkosalla käytä riippumattoa tai vastaavaa. Maissa joissa hyttyset kantavat malariaa ja muita tauteja sinun kannattaa ehdottomasti käyttää hyttysverkkoa.

Pysy turvassa
Länsimaalaisena voit joutua ryöstön uhriksi sen takia että rannekellosi tai kamerasi on yhtä arvokas kuin paikallisen koko vuoden palkka. Älä näytä miljonääriltä matkustaessasi tällaisissa maissa.

Sinun kannattaa varoa ainakin:
 * agressiivisia myyntimenetlmiä sekä sitä että sinulta veloitetaan enemmän kuin paikallisilta
 * erilaisia tavallisia huijauksia.
 * taskuvarkauksia.
 * Kerjäilyä sekä kerjääviä lapsia joita aikuiset käyttävät hyväkseen
 * väkivaltaisia/aseistettuja ryöstöjä, etenkin kaupungeissa.


 * Sota-alueilla tai levottomuuksien puhjetessa matkailijan kannattaa olla erityisen varovainen.

Pysy terveenä
Kehitysmaissa on monenlaisia terveysriskejä. Terveydenhoito ja sanitaatio on usein varsin huonolaatuista, ja maissa on lähes poikkeuksetta kuuma ilmasto joka edelleen edesauttaa kaikenlaisten tautien leviämisen. Ennen matkaa kannattaa käydä lääkärillä hankkimassa tarvittavat rokotukset.

Likaantunut juomavesi on merkittävimpiä taudinkantajia, ja matkailijan kannattaa käyttää vain pullotettua vettä jos on mahdollista. Matkalle voi ottaa mukaan varmuuden vuoksi vedenpuhdistustabletteja ja/tai keittovälineitä.

Ota myös mukaan ripulilääkettä, aurinkovoidetta, hyttysmyrkkyä, saippuaa ja ensiapusetti sekä kondomeja.

Kehitysmaissa tulee varoa kulkukoiria; kulkukoiran puremasta voi saada vesikauhuinfektion.

Katso myös:
 * Ruokamyrkytys
 * Trooppiset taudit
 * Suojautuminen auringolta

Pakkaa
Kehitysmaissa matkustamiseen tarvitset joitakin tavaroita mitä et välttämättä tarvitse muualla.


 * Sarong on käytännöllinen vaatteena, peitteenä, pyyheenä.
 * Lukko matkalaukkusi varten.
 * Rahavyö tai passitasku. Katso myös artikkelia taskuvarkaudet.
 * Taskulamppu, mieluiten pienikokoinen jotta se kulkee helposti mukana kaikkialle.
 * Matkaoppaita paperimuodossa (tulosteita Wikitravelin artikkeleista). Kehitysmaissa et välttämättä aina pääse nettiin hankkimaan tarvitsemasi tiedot.
 * Kartta kannattaa varmuuden vuoksi ostaa jo ennen matkaa – paikan päällä ostettu Kiinan kartta on useimmille matkailijalle hankala lukea...
 * Vessapaperia ei ole saatavana kaikkialla.
 * Ruokaa tai snackseja voi olla hyvä kantaa mukana jos lentokentän ruoka on mielettömän kallista, jos mitään ympäri olevasta ei näytä puhtaalta tai jos kaikki on suljettu pariksi päiväksi jonkun lakon tai festivaalin takia.
 * Matkalla tarvitsemasi lääkkeet.

Reppumatkailijat tarvitsevat myös:
 * Makuupussin tai peitteen.
 * Puhtaan pyyheen.
 * Riippulukon.
 * Korkki kylpyammetta ja lavuaaria varten.

Voit myös tarvita:
 * Ompelukitin.
 * Ilmastointiteippiä.
 * Linkkuveitsen (pakkaa se ruumaan menevään laukkuun, kaikenlaiset veitset on lennoilla kielletty).
 * Sytkärin tai tulitikkuja vesitiiviissä pakkauksessä (nekin kannattaa pakata ruumaan menevään laukkuun).

Katso myös: Pakkauslista

Tips for travel in development countries